**Idd kirke** er en middelalderkirke i stein bygget som langkirke, trolig i siste halvdel av 1100-tallet. Skipet er rektangulært og koret ganske langt og bare litt smalere og lavere enn skipet. Den nåværende formen på det skyldes trolig en ombygning i senmiddelalderen.

Kirken ligger på Iddsletten, cirka 5 km sør-sørøst for byen Halden, men i Halden kommune og i Østfoldfylke. Idd kirke er menighetskirke for Idd menighet i Søndre Borgesyssel prosti. Adkomst til kirken, som har 190 sitteplasser, går via fylkesvei 220.

Bygningshistorie
----------------

Idd kirke var valgkirke i 1814.
Kirken er bygget i romansk stil og i hovedsak satt opp av stein, men det er benyttet ulike steinsorter i skip og kor. Det og det faktum at koret har blitt utvidet i gotisk stil, forsterker mistanken om at det ble utvidet i senmiddelalderen. Skipet er murt opp med grovtukta granittblokker i jevn skiftegang, mens kormuren er murt av bruddsten og rullesten i ujevne skift med en del skorer. Det er vestportal i skipet og sørportal i koret. Både skipet og koret har dessuten kun ett vindu hver i sørfasaden. Koret hadde opprinnelig to gluggeligneende vinduer etter utvidelsen, men disse ble gjenmurt i 1730-årene. Samtidig ble det oppført et tilbygg av murt gråstein, med sakristi og gravkapell i. Murene er utvendig pusset og det er tregavler i både skipet og koret.

Foran vestportalen i skipet er det oppført et våpenhus med saltak i trevirke, som først omtales i 1817, men trolig ble bygget en god del tidligere. I 1821 var nemlig tak og gulv i våpenhuset i så dårlig forfatning at det «vanskelig kan af hjelpes, uden ved at nedtage det hele Vaabenhuus og opføre det fra Nytt af. Skal udføres til næste sommer».

Idd kirke ble sterkt skadet i Osloskjelvet, som oppsto litt før klokken halv tolv søndag 23. oktober i 1904. Jordskjelvet inntraff midt i kirketiden, og kirken var full av mennesker. Panikk oppsto, men ingen ble skadet. Kirkemurene slo revner og det var lenge tvil om kirken kunne reddes, da man fryktet at den kunne sige ut i bekken. Kirken ble imidlertid reparert og sikret, blant annet ved å bygge en støttemur mot bekken, og i 1922 var kirken atter klar til bruk for kirkelyden.

Interiøret
----------

Døpefonten fra 1100-tallet (kopi). Foto: Hideko Bondesen, 2010 
Kirkerommet i skipet har galleri mot vest og nord. Et orgel er plassert på vestgalleriet, som trolig ble satt opp i 1620–1621. Orgelet har fire stemmer og ble bygget av Olsen & Jørgensen i 1897. Nordgalleriet ble trolig først satt opp på 1700-tallet. Tidligere var det trapp fra skipet opp til galleriet, men den ble i nyere tid flyttet til våpenhuset.

I kirken er det fortsatt rester etter en middelaldersk steinalter. Det er grovt murt i kalk og står fritt i koret. Trolig ble det oppført da kirken ble ombygget i senmiddelalderen. Kirken har middelaldersk døpefont i romansk stil, gjort av to blokker med kleberstein og vanligvis datert til slutten av 1100-tallet. Det rikt dekorerte dåpsfatet er av messing og trolig opprinnelig laget på 1500-tallet i Sør-Tyskland. Det ble forært kirken i 1656. Både altertavle og prekestol ble malt av *Nils maler* i 1622 og gitt i gave til kirken av Pernille Christoffersdatter Friis og sogneprest Niels Olufsen Dorph i 1656. I kirken finnes også et krusifiks fra 1200-tallet.

Kirkegården
-----------

Idd kirke har kirkegård med egen leggplass. I kirkegårdsmuren ligger det en stein med inskripsjonen «NCS/WB/1627». Muren omtales som en gråsteinsmur på 1700-tallet. Det er også oppdaget rester etter en gammel rullesteinsmur noen meter vest for våpenhuset.

Kirkegården ble utvidet i 1848, mot sør i 1936, og mot vest i 1944. Et nytt gravkapell i murverk ble oppført der i 1937. Det har galleri med et harmonium.

Referanser
----------

1. ↑   www.halden.kommune.no[Hentet fra Wikidata]
2. ↑   kirken.no[Hentet fra Wikidata]
3. 1 2 3 4 5 6 7 8 9 10 11 12 13  Sigrid og Håkon Christie (1959). *Norges kirker 2: Østfold – Idd kirke*. Land og kirke. s. 87–102.
4. ↑  *Menigheter og kirker i Halden kirkelige fellesråd*. Den norske kirke, Halden. Besøkt 2022-09-29
5. 1 2 3  Jens Bakke (februar 2011). «Idd kirke og jordskjelvet i 1904». *HaldenMagasinet*. Idd og Enningdalen Historielag. Arkivert fra originalen 2. april 2015. Besøkt 29. september 2022.
6. 1 2  Conrad D. Lindholm (24. oktober 2004). «Jordskjelvet som rystet Oslo i 1904». Jordskjelv.no. Besøkt 16. desember 2008.

Eksterne lenker
---------------

* (en) Idd kirke – kategori av bilder, video eller lyd på Commons Rediger på Wikidata
* (no) «Idd kirke». *Kulturminnesøk*. Riksantikvaren – Direktoratet for kulturminneforvaltning.
* (no) «Idd kirke». *Kirkesøk*. Den norske kirke.
* Norges kirker: Idd kirke

| * v
* d
* r
Kirker i Søndre Borgesyssel prosti |
| --- |
| Asak **·** Berg **·** Greåker **·** Hafslund **·** Hafslundsøy **·** Holleby **·** Idd **·** Immanuel **·** Ingedal **·** Prestebakke **·** Rokke **·** Sarpsborg **·** Skjeberg **·** Skjebergdalen **·** Solli **·** Søndre Enningdalen **·** Tistedal **·** Tune **·** Ullerøy **·** Varteig |

| * v
* d
* r
Kirkearkitektur |
| --- |
| Kirkebygningen | 
* Apside
* Arkade
* Galleri
* Kapittelhus
* Kirkeskip
* Klerestorium
* Kor
* Krypt
* Kryss
* Narthex
* Oktogon
* Omgang
* Sakristi
* Sideskip
* Skrudhus
* Transept
* Travé
* Triforium
* Våpenhus

 |  |
| Monumenttyper | 
* Arbeidskirke
* Basilika
* Dåpskapell
* Kapell
* Katedral
* Kirke
* Kloster
* Korskirke
* Hallkirke
* Langkirke
* Sentralkirke
* Småkirke

 |
| Bygningsdetaljer | 
* Arkivolt
* Bue
* Hvelv
* Kapitél
* Kuppel
* Portal
* Rotunde
* Strebebue
* Stuke
* Støpul
* Søyle
* Takstol
* Takrytter
* Tårn

 |
| Dekorasjon | 
* Freskomaleri
* Glassmaleri
* Ikon
* Innvielseskors
* Kalkmaleri
* Kors
* Krusifiks
* Rosemaling
* Rosevindu
* Skulptur
* Tympanon
* Vannkaster

 |
| Inventar | 
* Alter
* Alterfrontal
* Alterskap
* Altertavle
* Baldakin
* Ciborium
* Døpefat
* Døpefont
* Epitafium
* Ikonostasis
* Kirkeorgel
* Korstol
* Misericordia
* Prekestol
* Sakrarium
* Sedilia
* Tabernakel
* Triptyk
* Votivskip

 |
| Perioder | 
* Tidlig kristen
* Bysantinsk
* Romansk
* Gotikk
* Renessanse
* Barokk
* Rokokko
* Klassisisme
* Historisme
* Nygotikk
* Dragestil
* Sveitserstil
* Jugendstil
* Funksjonalisme
* Modernisme
* Postmodernisme

 |
| Kirker i Norge | 
* Liste over kirker
* Katolske klostre
* Korskirker
* Middelalderkirker i stein (liste)
* Oktogonale kirker
* Stavkirke (liste)

 |


|  |  |
| --- | --- |
| Oppslagsverk/autoritetsdata | GeoNames **·** Riksantikvaren kulturminne **·** Sentralt stedsnavnregister
 |